Santa Anna, miturut tradhisi Katulik, punika ibunipun Bundha Maria, ingkang wujud ibunipun Yésus Kristus. Ing salebetipun buku-buku ingkang dipun-ginakaken tiyang-tiyang Kristen nalika abad kaping 2, nama Santa Anna sampun kawentar. Miturut tradhisi salebetipun palakramanipun kaliyan Santo Yoakhim, awalipun kekalihipun boten énggal patutan. Kekalihipun teras sembayang dhumateng Gusti supados saged patutan. Santa Anna janji manawi kekalihipun pikantuk putra, mila putra puniku badhé dipunpisungsungaken dhumateng Gusti. Pngkasanipun Gusti njawab panyuwunan Santa Anna lan garwanipun, saéngga kekalihipun pikantuk putri ingkang dipunparingi asma Maria. Ing tembé wingking Maria bakal ngandhut Yésus Kristus.